strabo.geographica 2.5.20
μετὰ δὲ τὴν Σικελίαν καὶ τοὺς ἑκατέρωθεν πορθμοὺς ἄλλα πελάγη συνάπτει , τό τε πρὸ τῶν Σύρτεων καὶ τῆς Κυρηναίας καὶ αὐταὶ αἱ Σύρτεις καὶ τὸ Αὐσόνιον μὲν πάλαι νῦν δὲ καλούμενον Σικελικόν , σύρρουν ἐκείνῳ καὶ συνεχές . τὸ μὲν οὖν πρὸ τῶν Σύρτεων καὶ τῆς Κυρηναίας καλεῖται Λιβυκόν , τελευτᾷ δʼ εἰς τὸ Αἰγύπτιον πέλαγος . τῶν δὲ Σύρτεων ἡ μὲν ἐλάττων ἐστὶν ὅσον χιλίων καὶ ἑξακοσίων σταδίων τὴν περίμετρον · πρόκεινται δʼ ἐφʼ ἑκάτερα τοῦ στόματος νῆσοι Μῆνίγξ τε καὶ Κέρκινα · τῆς δὲ μεγάλης Σύρτεώς φησιν Ἐρατοσθένης τὸν κύκλον εἶναι πεντακισχιλίων , τὸ δὲ βάθος χιλίων ὀκτακοσίων ἀφʼ Ἑσπερίδων εἰς Αὐτόμαλα καὶ τὸ τῆς Κυρηναίας μεθόριον πρὸς τὴν ἄλλην τὴν ταύτῃ Λιβύην · ἄλλοι δὲ τὸν περίπλουν τετρακισχιλίων σταδίων εἶπον , τὸ δὲ βάθος χιλίων πεντακοσίων , ὅσον καὶ τὸ πλάτος τοῦ στόματος . τὸ δὲ Σικελικὸν πέλαγος πρὸ τῆς Σικελίας ἐστὶ καὶ τῆς Ἰταλίας ἐπὶ τὸ πρὸς ἕω μέρος καὶ ἔτι τοῦ μεταξὺ πόρου τῆς τε Ῥηγίνης μέχρι Λοκρῶν , καὶ τῆς Μεσσηνίας μέχρι Συρακουσσῶν καὶ Παχύνου . αὔξεται δʼ ἐπὶ μὲν τὸ πρὸς ἕω μέρος μέχρι τῶν ἄκρων τῆς Κρήτης , καὶ τὴν Πελοπόννησον δὲ περικλύζει τὴν πλείστην , καὶ πληροῖ τὸν Κορινθιακὸν καλούμενον κόλπον · πρὸς ἄρκτους δὲ ἐπί τε ἄκραν Ἰαπυγίαν καὶ τὸ στόμα τοῦ Ἰονίου κόλπου καὶ τῆς Ἠπείρου τὰ νότια μέρη μέχρι τοῦ Ἀμβρακικοῦ κόλπου καὶ τῆς συνεχοῦς παραλίας τῆς ποιούσης τὸν Κορινθιακὸν κόλπον πρὸς τὴν Πελοπόννησον . ὁ δʼ Ἰόνιος κόλπος μέρος ἐστὶ τοῦ νῦν Ἀδρίου λεγομένου · τούτου δὲ τὴν μὲν ἐν δεξιᾷ πλευρὰν ἡ Ἰλλυρὶς ποιεῖ , τὴν δʼ εὐώνυμον ἡ Ἰταλία μέχρι τοῦ μυχοῦ τοῦ κατὰ Ἀκυληίαν . ἔστι δὲ πρὸς ἄρκτον ἅμα καὶ πρὸς τὴν ἑσπέραν ἀνέχων στενὸς καὶ μακρός , μῆκος μὲν ὅσον ἑξακισχιλίων σταδίων , πλάτος δὲ τὸ μέγιστον διακοσίων ἐπὶ τοῖς χιλίοις . νῆσοι δέ εἰσιν ἐνταῦθα συχναὶ μὲν αἱ πρὸ τῆς Ἰλλυρίδος , αἵ τε Ἀψυρτίδες καὶ Κυρικτικὴ καὶ Λιβυρνίδες , ἔτι δʼ Ἴσσα καὶ Τραγούριον καὶ ἡ Μέλαινα Κόρκυρα καὶ Φάρος , πρὸ τῆς Ἰταλίας δὲ αἱ Διομήδειοι . τοῦ Σικελικοῦ δὲ τὸ ἐπὶ Κρήτην ἀπὸ Παχύνου τετρακισχιλίων καὶ πεντακοσίων σταδίων φασί · τοσοῦτον δὲ καὶ τὸ ἐπὶ Ταίναρον τῆς Λακωνικῆς · τὸ δὲ ἀπὸ ἄκρας Ἰαπυγίας ἐπὶ τὸν μυχὸν τοῦ Κορινθιακοῦ κόλπου τῶν μὲν τρισχιλίων ἐστὶν ἔλαττον , τὸ δʼ ἀπὸ Ἰαπυγίας εἰς τὴν Λιβύην πλέον τῶν τετρακισχιλίων ἐστί . νῆσοι δʼ εἰσὶν ἐνταῦθα ἥ τε Κόρκυρα καὶ Σύβοτα πρὸ τῆς Ἠπειρώτιδος , καὶ ἐφεξῆς πρὸ τοῦ Κορινθιακοῦ κόλπου Κεφαλληνία καὶ Ἰθάκη καὶ Ζάκυνθος καὶ Ἐχινάδες .
Lemmas: μετά δέ ὁ Σικελία καί ὁ ἑκατέρωθεν πορθμός ἄλλος πέλαγος συνάπτω , ὁ τε πρό ὁ Σύρτις καί ὁ Κυρηναῖος καί αὐτός ὁ Σύρτις καί ὁ Αὐσόνιος μέν πάλαι νῦν δέ καλέω Σικελικός , σύρροος ἐκεῖνος καί συνεχής . ὁ μέν οὖν πρό ὁ Σύρτις καί ὁ Κυρηναῖος καλέω Λιβυκός , τελευτάω δέ εἰς ὁ Αἰγύπτιος πέλαγος . ὁ δέ Σύρτις ὁ μέν ἐλαχύς εἰμί ὅσος χίλιοι καί ἑξακόσιοι στάδιον ὁ περίμετρον · πρόκειμαι δέ ἐπί ἑκάτερος ὁ στόμα νῆσος Μῆνιγξ τε καί Κέρκινα · ὁ δέ μέγας Σύρτις φημί Ἐρατοσθένης ὁ κύκλος εἰμί πεντακισχίλιοι , ὁ δέ βάθος χίλιοι ὀκτακόσιοι ἀπό Ἑσπερίς εἰς Αὐτόμαλα καί ὁ ὁ Κυρηναῖος μεθόριος πρός ὁ ἄλλος ὁ οὗτος Λιβύη · ἄλλος δέ ὁ περίπλοος τετρακισχίλιοι στάδιον λέγω , ὁ δέ βάθος χίλιοι πεντακόσιοι , ὅσος καί ὁ πλάτος ὁ στόμα . ὁ δέ Σικελικός πέλαγος πρό ὁ Σικελία εἰμί καί ὁ Ἰταλία ἐπί ὁ πρός ἠώς μέρος καί ἔτι ὁ μεταξύ πόρος ὁ τε Ῥήγιον μέχρι Λοκροί , καί ὁ Μεσσηνία μέχρι Συράκουσαι καί Πάχυνος . αὐξάνω δέ ἐπί μέν ὁ πρός ἠώς μέρος μέχρι ὁ ἄκρον ὁ Κρήτη , καί ὁ Πελοπόννησος δέ περικλύζω ὁ πολύς , καί πληρόω ὁ Κορίνθιος καλέω κόλπος · πρός ἄρκτος δέ ἐπί τε ἄκρα Ἰαπυγία καί ὁ στόμα ὁ Ἰόνιος κόλπος καί ὁ Ἤπειρος ὁ νότιος μέρος μέχρι ὁ Ἀμβρακικός κόλπος καί ὁ συνεχής παραλία ὁ ποιέω ὁ Κορίνθιος κόλπος πρός ὁ Πελοπόννησος . ὁ δέ Ἰόνιος κόλπος μέρος εἰμί ὁ νῦν Ἀδρίας λέγω · οὗτος δέ ὁ μέν ἐν δεξιός πλευρά ὁ Ἰλλυρίς ποιέω , ὁ δέ εὐώνυμος ὁ Ἰταλία μέχρι ὁ μυχός ὁ κατά Ἀκυληΐα . εἰμί δέ πρός ἄρκτος ἅμα καί πρός ὁ ἑσπέρα ἀνέχω στενός καί μακρός , μῆκος μέν ὅσος ἑξακισχίλιοι στάδιον , πλάτος δέ ὁ μέγας διακόσιοι ἐπί ὁ χίλιοι . νῆσος δέ εἰμί ἐνταῦθα συχνός μέν ὁ πρό ὁ Ἰλλυρίς , ὁ τε Ἀψυρτίδες καί Κυρικτική καί Λιβυρνίς , ἔτι δέ Ἴσσα καί Τραγούριον καί ὁ Μελαίνα Κέρκυρα καί Φάρος , πρό ὁ Ἰταλία δέ ὁ Διομήδειος . ὁ Σικελικός δέ ὁ ἐπί Κρήτη ἀπό Πάχυνος τετρακισχίλιοι καί πεντακόσιοι στάδιον φημί · τοσοῦτος δέ καί ὁ ἐπί Ταίναρος ὁ Λακωνικός · ὁ δέ ἀπό ἄκρα Ἰαπυγία ἐπί ὁ μυχός ὁ Κορίνθιος κόλπος ὁ μέν τρισχίλιοι εἰμί ἐλαχύς , ὁ δέ ἀπό Ἰαπυγία εἰς ὁ Λιβύη πολύς ὁ τετρακισχίλιοι εἰμί . νῆσος δέ εἰμί ἐνταῦθα ὁ τε Κέρκυρα καί Συβότης πρό ὁ Ἠπειρῶτις , καί ἐφεξῆς πρό ὁ Κορίνθιος κόλπος Κεφαλλήνιος καί Ἰθάκη καί Ζάκυνθος καί Ἐχῖναι .